**POLEDINĖS ŽŪKLĖS VARŽYBŲ „KUPIŠKIO MARIOS -2025“ NUOSTATAI**

1. **Varžybų tikslas ir uždaviniai**

Varžybų tikslas – populiarinti poledinę mėgėjišką žūklę Lietuvoje.

Varžybų uždaviniai:

* puoselėti poledinės žvejybos tradicijas;
* turiningai leisti laisvalaikį;
* kurti bendradarbiavimo tradicijas tarp Tarptautinės policijos asociacijos Lietuvos skyriaus (toliau TPA LS) Kupiškio poskyrio ir Kupiškio r. kūno kultūros ir sporto centro.

II. **Varžybų organizatoriai**

Varžybas organizuoja TPA LS Kupiškio poskyris ir Kupiškio r. kūno kultūros ir sporto centras.

III. **Varžybų vieta ir laikas**

Varžybų vieta: Vėžionių poilsiavietė, Kupiškio raj.. Poilsiavietės koordinatės 55.87694262404959, 24.988868058763927.

Varžybų laikas: 2025 m. KOVO 01 d.

Renginio trukmė: 7.00 -14.00 val.

Varžybų trukmė: 8.00 -13.00 val.

IV. **Varžybų dalyviai**

Varžybų dalyviais gali būti iš anksto užsiregistravę asmenys. Dalyvių amžius neribojamas. Dalyvių registracija vyksta iki Vasario 28 d. 12.00 val. el. paštu [tpakupiskioposkyris@gmail.com](mailto:tpakupiskioposkyris@gmail.com). nurodant dalyvio vardą, pavardę ir komandos vadovo el. pašto adresą, tel nr. komandos pavadinimą.

**Neužsiregistravę asmenys varžybose dalyvauti negali. Išimtinais atvejais komanda registruojama varžybų vietoje.**

Varžybos komandinės, komandos sudėtis –trys asmenys. **Komandų, dalyvaujančių varžybose, skaičius ribotas. Varžybose dalyvauja pirmosios dvidešimt paraiškas pateikusios komandos.**

V**. Varžybų programa**

07.00 – 07.45 val. komandų atvykimas ir registracija Vėžionių poilsiavietėje;

08.00 - varžybų pradžia;

13.00 - varžybų pabaiga;

13:00 – 14:00 rezultatų skaičiavimas, pietūs.

14:00 - nugalėtojai komandinėje ir asmeninėje įskaitoje (didžiausia žuvis) bus apdovanoti TPA LS Kupiškio poskyrio, Kupiškio rajono savivaldybės ir Kupiškio r. kūno kultūros ir sporto centro įsteigtais prizais.

VI. **Varžybų taisyklės**

Kiekvienas varžybų dalyvis gali žvejoti taip kaip numatyta žvejybos taisyklėse. Šėrimas vyksta prasidėjus varžyboms. Žvejybos vietoje, atstumas tarp dalyvių ne mažiau kaip 5 m. Varžybų dalyvis įspėjamas ar diskvalifikuojamas, jeigu:

- nesilaiko nurodytų reikalavimų;  
- žvejoja žvejybos taisyklėse nenumatytais įrankiais ar metodais;  
- turi ne varžybų metu pagautos žuvies.

Diskvalifikavus vieną komandos narį, diskvalifikuojama visa komanda. Kilusius nesutarimus ar ginčus nagrinėja vyr. teisėjas ir teisėjų komanda. Galutinį sprendimą priima vyr. teisėjas.

**Starto mokestis – 30,00 eurų.** Starto mokestį prašome sumokėti pavedimu iki 2025 m. vasario 28 d., nurodant mokėjimo paskirtį „Poledinės žūklės varžybos“, gavėjas - TPA LS Kupiškio poskyris, įmonės kodas 165376777, sąskaita LT745011400014000693. **Starto mokestis naudojamas varžybų organizavimui, leidimo mokestis Lietuvos medžiotojų ir žvejų draugijos Kupiškio skyriui, prizams bei dalyvių maitinimui.**

VII. **Baigiamosios nuostatos**

Dalyviai už savo saugumą ir sveikatą atsako patys, varžybų dieną pasirašydami registracijos protokole.

Visi varžybų dalyviai sutinka su sąlyga, kad varžybų metu padarytos fotonuotraukos ir filmuota medžiaga gali būti organizatorių nuožiūra, panaudota žiniasklaidos priemonėse arba reklaminiais tikslais.

**PASTABA.** Organizatoriai, dėl pasikeitusių oro sąlygų, turi teisę atšaukti suplanuotas varžybas, informuojant užsiregistravusias komandas elekt. paštu, telefonu, žodžiu, bei grąžinant starto mokestį.

Daugiau informacijos gausite:

**Servo per Amikeco**

Linas Dovydėnas  
TPA LS Kupiškio poskyrio pirmininkas  
Mob. Tel. +37061622380  
El. p. [tpakupiskioposkyris@gmail.com](mailto:tpakupiskioposkyris@gmail.com)  
[www.facebook.com/IPA-Kupiškis-1777398775845512](http://www.facebook.com/IPA-Kupi%C5%A1kis-1777398775845512)